CELEX: 62019TN0160
Language: et
Date: 2019-03-14 00:00:00
Title: kohtuasi T-160/19: 14. märtsil 2019 esitatud hagi — LTTE versus nõukogu

6.5.2019   
            
            
               ET
            
            
               Euroopa Liidu Teataja
            
            
               C 155/54
            
         
      14. märtsil 2019 esitatud hagi — LTTE versus nõukogu
      (kohtuasi T-160/19)
      (2019/C 155/64)
      Kohtumenetluse keel: inglise
      
         Pooled
      
      
         Hageja: Liberation Tigers of Tamil Eelam (LTTE) (Herning, Taani) (esindajad: advokaadid A. van Eik ja T. Buruma)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul tühistada nõukogu otsus (ÜVJP) 2019/25 (1) hagejat puudutavas osas.
      Teise võimalusena väidab hageja, et käesoleval juhul on põhjendatud leebem meede kui hageja hoidmine EL-i loetelus terroriorganisatsioonide kohta.
      Lisaks nõuab hageja mõista nõukogult välja kulud koos intressiga, mis täpsustatakse menetluse hilisemas staadiumis.
      
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et vaidlustatud otsus on hagejat puudutavas osas tühine, kuna hagejat ei saa kvalifitseerida terroriorganisatsiooniks nõukogu ühise seisukoha 2001/931/ÜVJP (2) artikli 1 lõike 3 tähenduses.
               
            
                  2.
               
               
                  Teine väide, et vaidlustatud otsus on hagejat puudutavas osas tühine, kuna tehtud ei ole pädeva asutuse otsust, nagu on nõutud ühise seisukoha 2001/931/ÜVJP artikli 1 lõikes 4.
               
            
                  3.
               
               
                  Kolmas väide, et vaidlustatud otsus on hagejat puudutavas osas tühine, kuna nõukogu ei ole loetelu nõuetekohaselt läbi vaadanud, nagu on nõutud ühise seisukoha 2001/931/ÜVJP artikli 1 lõikes 6.
               
            
                  4.
               
               
                  Neljas väide, et vaidlustatud otsus on hagejat puudutavas osas tühine, kuna otsusega ei järgita proportsionaalsuse ja subsidiaarsuse põhimõtet.
               
            
                  5.
               
               
                  Viies väide, et vaidlustatud otsus on hagejat puudutavas osas tühine, kuna otsusega ei järgita ELTL artiklis 296 ette nähtud põhjendamise nõuet.
               
            
                  6.
               
               
                  Kuues väide, et vaidlustatud otsus on hagejat puudutavas osas tühine, kuna otsus riivab hageja kaitseõigusi ja õigust tõhusale õiguskaitsele.
               
            
         (1)  Nõukogu 8. jaanuari 2019. aasta otsus (ÜVJP) 2019/25, millega muudetakse ja ajakohastatakse loetelu isikutest, rühmitustest ja üksustest, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4, ning millega tunnistatakse kehtetuks otsus (ÜVJP) 2018/1084 (ELT 2019, L 6, lk 6).
      
         (2)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT L 344, 28.12.2001, lk 93; ELT eriväljaanne 18/01, lk 217).